"จุรินทร์ ”มั่นใจ ความร่วมมือระหว่างอาเซียนช่วยหนุนการค้าในภูมิภาคเติบโต  พร้อมระบุการเจรจาอาเซบสำเร็จตามเป้าหมายปีนี้
นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ กล่าวในเวทีเปิดการประชุมรัฐมนตรีเศรษฐกิจอาเซียน (AEM) ที่โรงแรมแชงกรี-ลา ว่า การดำเนินความร่วมมือทางเศรษฐกิจของอาเซียนมีบทบาทสำคัญในการสร้างความเข้มแข็งให้กับภูมิภาค ซึ่งนำมาสู่เสถียรภาพและความั่นคงของอาเซียน และยังส่งเสริมบทบาทและความสำคัญของอาเซียนให้เด่นชัดในประชาคมโลก         ทั้งนี้ การเติบโตของเศรษฐกิจและการขยายตัวของการค้าการลงทุนอาซียนในช่วง 5 ทศวรรตที่ผ่านมา สะท้อนให้เห็นถึงความสำเร็จที่เกิดจากความร่วมมือระหว่างสมาชิกอาเซียน และในฐานะที่ประเทศไทยเป็นประธานอาเซียนในปีนี้ ได้ให้ความสำคัญกับประเด็นใหม่ๆ เช่น แผนงานด้านนวัตกรรมและแผนการดำเนินงานตามกรอบบูรณาการด้านดิจิทัล การจัดทำแนวทางพัฒนาภาคอุตสาหกรรม และการพัฒนาทักษะทรัพยกรมนุษย์เพื่อรองรับการปฏิวัติอุตสาหกรรม ครั้งที่ 4 หรือ 4IR และการส่งเสริมการใช้ดิจิทัลสำหรับผู้ประกอบการรายย่อยซึ่งจะเป็นการเตรียมความพร้อมในการขับเคลื่อนระบบเศรษฐกิจอาเซียนให้มีการพัฒนาเป็นไปในทิศทางเดียวกัน         ส่วนผลการเจรจาความตกลงหุ่นส่วนทางเศรษฐกิจระดับภูมิภาค หรือ อาเซบ  เชื่อว่าจะเป็นกรอบการเจรจาที่จะช่วยเสริมสร้างความมีเสถียรภาพทางเศรษฐกิการค้า การลงทุนของอาเซียนกับประเทศคู่เจรจา ซึ่งจะต้องอาศัยความร่วมมือจากสมาชิกอาเซปทั้ง 16 ประเทศ ในการหาทางออกร่วมกัน เพื่อให้สามารถสรุปผลการเจรจาสำเร็จในสิ้นปีนี้ตามที่ผู้นำอาเซียนได้ตั้งเป้าหมายไว้ ซึ่งหากประสบความสำเร็จจะทำให้ตลาดการค้าขยายตัวใหญ่ขึ้น หรือมีจีดีพี รวมประมาณ ร้อยละ 30 ของโลก         รองนายกรัฐมนตรี และรัฐมนตรีว่าการกระทรวงพาณิชย์ กล่าวเพิ่มเติมว่า ขณะนี้อาเซียนยังต้องเผชิญกับความท้าทายหลายประการจากปัจจัยแวดล้อมภายนอก ดังนั้นอาเซียนจึงจำเป็นที่จะต้องร่วมมือในการรักษาความเป็นเอกภาพ และความเป็นแกนกลางอาเซียนให้มีความเข้มแข็ง และสามารถก้าวพ้นความท้าทาย ในการขับเคลื่อนความร่วมมือทางเศรษฐกิจให้บรรลุเป้าหมายตามที่อาเซียนตั้งไว้